30/11/2016 | Administración LocalMunicipal
Fene
Secretaría
Bases da Convocatoria de Subvencións a Entidades sen fins de lucro para actividades desenvolvidas no exercicio 2015

ANUNCIO Bases da Convocatoria de Subvencións a Entidades sen fins de lucro para actividades desenvolvidas no exercicio 2015 Mediante Resolución de Alcaldía 1284/2016 do aprobáronse as bases de convocatoria de concesión de subvencións, en réxime de concorrencia competitiva, a entidades sen fin de lucro para actividades desenvolvidas durante o ano 2015, que trancritas literalmente din: 1. LIÑAS ESTRATÉXICAS O Concello de Fene ten entre as súas prioridades políticas fomentar a participación da cidadanía como xeito de contribuír á democratización da sociedade e impulsar a extensión do uso social do galego, contribuíndo á normalización do seu uso en todos os ámbitos. Dende esta perspectiva, o apoio ao movemento asociativo no seu normal funcionamento e no desenvolvemento das actividades que lle son propias constitúe un dos piares da actuación municipal. Coa aprobación destas bases establécense os criterios e o procedemento para canalizar o citado apoio mediante a concesión de subvencións municipais destinadas a prestar servizos e realizar as actividades que complementen ou suplan aos atribuídos á competencia municipal ou que, en xeral, contribúan ao fomento dos intereses xerais ou sectoriais da veciñanza de Fene, subvencións que se rexerán polos principios de obxectividade, concorrencia e publicidade.2. RÉXIME XURÍDICO, OBXECTO, FINALIDADE E CONTIA Esta convocatoria rexerase polo disposto na Lei 38/2003, Xeral de Subvencións, no RD 887/2006, polo que se aproba o regulamento xeral de subvencións, na Lei 9/2007, do 13 de xuño, de subvencións de Galicia e polo resto de lexislación que lle resulte aplicable. A presente convocatoria efectúase de conformidade coa Ordenanza Xeral de Subvencións do Concello de Fene, aprobada polo pleno en sesión de 30 de marzo de 2007 e publicada no BOP nº 135 de 15 de xuño. O obxecto da convocatoria é apoiar ás entidades municipais sen ánimo de lucro no desenvolvemento de actividades culturais, deportivas e educativas que favorezan a participación entre a veciñanza e, así mesmo, contribuír ao financiamento dos gastos de funcionamento necesarios para o cumprimento dos fins propios das asociacións e para o desenvolvemento das actividades obxecto da subvención. A contía total que se dedica a estas finalidades e os importes máximos das subvención por entidade e para cada unha das categorías é a que se detalla no seguinte cadro: Se á vista da proposta de concesión é preciso alterar a distribución dos créditos sen superar o importe global máximo, a distribución definitiva publicarase no Boletín oficial da Provincia (art.58 do Regulamento Xeral de Subvencións). 3. BENEFICIARIOS/AS Poderán optar a estas subvencións as entidades ou asociacións xuridicamente constituídas; os comités veciñais, as comunidades de bens ou calquera unidade económica ou patrimonio separado que, aínda que carezan de personalidade xurídica, poidan levar a cabo os proxectos, actividades ou comportamentos ou se encontren na situación que motiva a concesión da subvención. As agrupacións sen personalidade xurídica deberán nomear un representante con poderes bastantes para poder cumprir as obrigacións que como beneficiaria lle correspondan á agrupación. En calquera caso, os/as solicitantes destas subvencións teñen que cumprir, con carácter xeral, as seguintes condicións: a) Carecer de ánimo de lucro b) No caso de asociacións ou entidades, estar legalmente constituídas e desenvolver as súas actividades no concello de Fene. c) Non ter pendente de xustificación ningunha subvención municipal concedida nos exercicios anteriores ou ter solicitada unha prórroga debidamente xustificada e aprobada ou ter desistido de forma motivada e por escrito. d) Estar ao día nas súas obrigas tributarias e coa seguridade social. e) Non estar incurso en ningún dos supostos de incapacidade ou incompatibilidade para a percepción de axudas ou subvencións públicas, segundo o art.13 da Lei Xeral de subvencións 38/2003, de 17 de novembro.4. ACTUACIÓNS SUBVENCIONABLES 4.1.- Ámbitos de subvención: As subvencións e axudas que se outorgan ao abeiro das presentes bases, terán como finalidade contribuír ao normal funcionamento do tecido asociativo (bens correntes) así como a realización de actividades de carácter cultural, deportivo, educativo, de defensa de dereitos da veciñanza e os gastos de funcionamento das entidades que as desenvolvan. Así pódense concretar os seguintes ámbitos subvencionados: · Actividades culturais: gastos correntes derivados de celebracións, exposicións, concursos, certames, mostras, excursións, conferencias, estudos.; gastos correntes derivados do normal funcionamento da entidade (teléfono,.), gastos de mantemento de instalacións sempre que sexan de titularidade da entidade (luz, gasóleo.) ou cedidas e sexan gastos de mantemento, e compras de bens correntes e servizos (consumibles de oficina, etc); gastos de organización de escolas culturais; gastos da organización de festas e romarías; gastos de desprazamentos e manutención para a realización daquelas actuacións incluídas no calendario de actividades para as que solicita a subvención e, en xeral, todas aquelas actividades dirixidas á conservación, promoción ou divulgación das tradicións e valores culturais propios do Concello de Fene. · Actividades deportivas: gastos correntes derivados do funcionamento e participación en campionatos deportivos tales como fichas de inscrición en competicións, desprazamentos incluídos nos calendarios de competicións; gastos de mantemento de instalacións das que sexan titulares (luz, teléfono, etc) ou estean cedidas; gastos de organización de escolas deportivas; compras en bens correntes e servizos (consumibles de oficina, equipacións deportivas, etc) así como a organización doutras actividades deportivas de interese público. · Actividades educativas: gastos derivados da organización de escolas culturais e deportivas, excursións, festivais, e outras actividades de interese educativo. Serán subvencionables as actividades que se desenvolvan ao longo do exercicio de 2015, ou no caso das que duren un curso académico ou tempada deportiva, as realizadas no curso/tempada 2014/2015. Por curso académico enténdese o período comprendido do 1 de setembro de 2014 e o 31 de agosto de 2015. Por tempada deportiva futbolística enténdese o período comprendido entre o 1 de xullo de 2014 e o 30 de xuño de 2015. Por tempada deportiva de karate e judo enténdese o período comprendido entre o 1 de outubro de 2014 e o 30 de setembro de 2015. Con carácter xeral: 1. O importe que se ha subvencionar será como máximo o indicado na Base 2 desta convocatoria, sen prexuízo de que o concello poida variar esta cantidade máxima, en función do interese dela, xustificándoo debidamente no expediente polo órgano xestor da subvención.2. A contía das subvencións poderá acadar, como máximo, o 80% do presuposto de gastos que se detalle no formulario da solicitude, co máximo subvencionable que se termina. determina a cláusula 2ª. 3. Non serán subvencionables os gastos derivados da adquisicións de bens inventariables como inmobles, vehículos, equipos informáticos, maquinaria, e, en xeral, os que teñan carácter de investimento ou equipamento. 4. Tampouco son subvencionables os gastos financeiros, notariais, rexistrais, periciais, multas, sancións e sobrecargas administrativas ou penais nin os tributos directos a cargo dos beneficiarios.5. En xeral, non se admitirán como gastos as facturas relativas a alimentos e bebidas, agás os produtos típicos das celebracións das festas tradicionais de Nadal, Entroido, Magosto, San Xoán, romarías tradicionais e festas organizadas nos colexios polas Anpas.6. En ningún caso se admitirán como xustificantes de gasto as cantidades satisfeitas ao Concello en concepto de tributos municipais, como é o caso das taxas pola subministración de auga e saneamento e taxas pola utilización das instalacións deportivas, nin tampouco os prezos públicos.7. Non serán subvencionables as actividades suxeitas a un convenio de colaboración co concello ou as que xa recibisen unha subvención municipal directa (contía económica determinada) ou indirecta ( trofeos, propaganda, cesión de material,. ). 8. Non poderán ser obxecto de subvencións as actividades subvencionadas no mesmo exercicio, a través doutras convocatorias de subvencións ou de plans doutras administracións públicas, e en concreto da Xunta de Galicia ou Deputación Provincial da Coruña, cando o importe destas últimas atinxa o 100% de actividade a realizar. En caso contrario poderá ser subvencionable e complementario o importe da actividade na contía restante até chegar ao total do importe da actuación.9. Os gastos de xestoría administrativa serán subvencionables pero unicamente se admitirá como gasto xustificable un máximo do 40% da subvención concedida a xustificar.5. SOLICITUDES 5.1. Presentación: Formalizarase nos modelos de solicitude establecidos e presentarase no Rexistro Xeral do Concello ou por algunha outra forma establecida no artigo 16.4 da Lei 39/2015. Os/as interesados/as estarán exentos de presentar aquela documentación que xa obre en poder da Administración facéndoo constar debidamente na súa solicitude con indicación da data, e número de Rexistro Xeral de Entrada. Xunto coas solicitudes achegarase a seguinte documentación: Documentación xeral da Entidade: a) Fotocopia compulsada da tarxeta do CIF da entidade. b) Fotocopia compulsada da tarxeta do NIF do representante. c) Certificación orixinal dos datos bancarios da entidade. d) Fotocopia compulsada dos estatutos da entidade. e) Certificación orixinal acreditativa do acordo de solicitude e do nomeamento de representante para as súas relacións co concello. f) Acreditación de estar ao corrente das obrigas tributarias e fiscais: a) Para as solicitudes de subvención inferiores aos 3.000 euros: declaración responsable de estar ao corrente das súas obrigas coa Axencia Tributaria, coa Comunidade Autónoma e coa Seguridade Social. b) Para as solicitudes superiores aos 3.000 euros: certificación de estar ao corrente das súas obrigas coa Axencia Tributaria, coa Comunidade Autónoma e coa Seguridade social. Cando a subvención concedida sexa igual ou superior aos 3.000,00 €, será necesario achegar, con anterioridade a calquera pagamento, certificacións oficiais e vixentes de estar ao corrente coas obrigas tributarias con facenda e a comunidade autónoma e da seguridade social. c) Nestes dous casos, a non existencia de débedas co Concello hase comprobar de oficio. g) Certificación acreditativa de: · Número de socios activos da entidade. · Aceptación das bases da convocatoria h) Declaración responsable conforme o representante non está incurso en causas de incompatibilidade ou incapacidade para contratar e recibir subvencións da Administración pública. i) Declaración responsable do compromiso da entidade de que todo o persoal dedicado á realización das actividades que impliquen contacto habitual con menores cumpre co requisito previsto no artigo 13.5 da Lei Orgánica 1/1986, de 15 de xaneiro de Protección Xurídica do Menor. j) Autorización para que o Concello de Fene poida obter as certificacións acreditativas de que a entidade está ao corrente nas súas obrigas tributarias e coa Seguridade Social no momento de recoñecer as obrigas e ordenar os pagos das subvencións. Documentación específica da subvención. a) Solicitude en modelo oficial conforme aos modelos facilitados no Departamento de Cultura e Deportes na que figurarán, entre outros datos, o número de inscrición da asociación no rexistro de entidades correspondente e a contía da axuda solicitada para a anualidade, asinada polo/a presidente/a ou representante para as relacións co Concello. b) Memoria explicativa das actividades realizadas no ano 2015 ou na tempada/curso, na que se fará constar os obxectivos acadados así con mención ás persoas beneficiarias directa ou indirectamente, número de actividades e días nos que se desenvolveron. c) Orzamentos desagregados de gastos e forma de financiamento, no que se fará mención expresa do importe da subvención solicitada ao concello, as solicitudes ou concesións de subvencións doutras administracións públicas ou entidades privadas para a mesma finalidade e os ingresos propios afectados á actividade subvencionada. Os comités veciñais presentarán, ademais, acta fundacional coa relación dos seus compoñentes, unha fotocopia do CIF solicitado para o efecto e certificación de conta bancaria aberta para a finalidade. As entidades deportivas terán que achegar, ademais, certificacións orixinais ou copias cotexadas expedidas polas federacións respectivas acreditando os equipos federados da sociedade na tempada 2014-2015 ou fichas compulsadas dos equipos–deportistas correspondentes á citada tempada. As entidades que soliciten subvencións para a creación de escolas culturais e deportivas terán que achegar ademais: a) Memoria explicativa das escolas postas en marcha no curso 2014-2015 (unha por escola) con indicación expresa dos seguintes extremos: · Nome da actividade. · Instalación na que se desenvolve. · Enderezo da instalación. · Datos persoais e titulación do monitor/a da actividade. · Número de prazas ofertadas e cubertas. · Listado e idade dos participantes. · Criterios de admisión. · Calendario e horario de funcionamento da Escola. Se a documentación xeral da entidade solicitada nos apartados a), c), d) anteriores están en poder do concello, o solicitante non terá que volver remitilos, pero terá que sinalar a data, número de rexistro e a dependencia na que se presentaran anteriormente ou a data e o número de resolución pola que se aproba a inclusión da asociación no correspondente rexistro municipal de entidades.5.2. Prazo e lugar de presentación de solicitudes As solicitudes presentaranse no Rexistro Xeral do Concello no prazo de dez días hábiles contados a partir do seguinte ao da publicación destas Bases no BOP 6. CRITERIOS PARA A CONCESIÓN DAS SUBVENCIÓNS 6.1. Con carácter específico a) Por mantemento de instalacións Destinarase unha puntuación de até 5 puntos ás entidades culturais non lucrativas que teñan gastos derivados do mantemento de instalacións culturais propias, así como para o mantemento de instalacións deportivas propias das entidades deportivas non lucrativas sempre e cando non exista nesa parroquia instalacións municipais desa mesma tipoloxía. b) Por desenvolvemento de actividades: · Número de corais, rondallas e bandas de gaitas. Até 10 puntos. · Número de grupos de teatro, baile ou música. Até 8 puntos. · Número de escolas ou obradoiros culturais. Até 7 puntos. · Número de semanas culturais. Até 3 puntos. · Número de actividades culturais estables. Até 5 puntos. · Número de actividades culturais puntuais. Até 1 punto. · Nas festas e romarías valorarase até un máximo de 4 puntos (para cada unha delas) en función do interese da festa, carácter permanente, programación cultural e lúdica. · Número de equipos deportivos colectivos: categorías sénior, xuvenil, cadete, infantil, benxamín e prebenxamín. Até 18 puntos. · Número de equipos deportivos individuais: valoraranse o número de fichas das diferentes categorías. Até 18 puntos. · Número de adestradores titulados á fronte dos equipos (isto valorarase mediante a presentación da fotocopia compulsada do título). Até 1 punto. · Número de escolas ou obradoiros deportivos. Até 7 puntos. · Número de semanas deportivas. Até 3 puntos. · Número de actividades deportivas estables. Até 5 puntos. · Número de actividades deportivas puntuais. Até 1 punto.7. PROCEDEMENTO DE VALORACIÓN, RESOLUCIÓN E RECLAMACIÓNS DE SOLICITUDES 7.1. Instrutor/a e comisión de valoración a) O/a instrutor/a dos expedientes e programa global será D. Lleonard Diaz Campo Orizaola, e actuará como suplente dona, Sonia Carolina Sawadogo Fernandez Caballero. b) Corresponderá a avaliación das solicitudes presentadas á comisión de valoración integrada por: · Presidente: O alcalde-presidente, membro nato da Comisión Informativa de Información e transparencia ex lege, sen prexuízo de que delegue nalgún dos concelleiros que pertenzan á comisión de, a proposta feita no seu seo). · Vocais: - Tres (3) representantes do Grupo Político do Bloque Nacionalista Galego - Un (1) representantes do Grupo Municipal do Partido Popular - Un (1) representante do Grupo Municipal Socialista do Concello de Fene - Un (1) representante do Grupo Municipal Somos Fene - Un (1) representante do Grupo mixto · Secretario/a: Actuará como secretario/a, sen voto, o da corporación municipal ou funcionario/a en quen delegue.7.2. Instrución Na fase de instrución realizarase unha prefase de avaliación na que se verificará o cumprimento das condicións establecidas nas presentes bases para obter a condición de beneficiario/a. Desta pre-avaliación, o/a instrutor/a elaborará un informe preceptivo no que se fará constar que, segundo a información que obra no seu poder, as/os solicitantes cumpren ou non cumpren os requisitos para ser beneficiarios/as da subvención. Unha vez avaliadas as solicitudes por parte da Comisión de Valoración, esta deberá formular proposta de resolución. Na proposta de resolución constará o orzamento subvencionado a xustificar para esta anualidade así como a subvención concedida.7.3. Resolución das solicitudes O acordo de concesión/denegación das axudas correspóndelle á Xunta de Goberno Local por delegación de Alcaldía. O acordo da Xunta de Goberno Local resolvendo o procedemento notificarase aos/ás interesados/as no lugar por eles indicado para este fin, nun prazo máximo de tres meses dende a finalización do prazo de presentación de solicitudes.7.4.- Reformulación de solicitudes. De acordo co estabelecido no art.27 da Lei xeral de subvencións e no 61 do seu regulamento, a reformulación de solicitudes realizarase de forma automática, de xeito que se o importe da subvención é inferior ao solicitado polo beneficiario, o presuposto subvencionado que deberá ser xustificado posteriormente será o da subvención concedida.7.5. Publicidade das subvencións concedidas Darase publicidade das subvencións mediante publicación no taboleiro de edictos da Casa do Concello, web http://www.fenecidadan. gal Cando os importes das subvencións concedidas por anualidade e individualmente consideradas excedan de 3.000 euros publicaranse ademais no Boletín Oficial da Provincia.7.6 Prazo para resolver e efectos do silencio O prazo máximo para resolver e notificar a resolución do procedemento non poderá exceder máis de tres meses dende a data de presentación da solicitude no Rexistro de Entrada do Concello, ou a través de calquera outra forma de presentación prevista no artigo 16.4 da Lei 39/2015. O transcurso do prazo máximo sen que se notifique a resolución do procedemento aos/ás interesados/as, lexitima a estes/as a entender desestimada por silencio administrativo a solicitude de concesión da subvención.8. OBRIGAS DOS/AS BENEFICIARIOS/AS Os/as beneficiarios/as da subvención terán que: · Realizar a actividade para a que se concedeu a subvención. · Acreditar o cumprimento da finalidade para a que se concede a subvención coa presentación dos documentos xustificativos dos gastos realizados. · Someterse ás actuacións de comprobación do Concello e ás de control financeiro que corresponde á intervención municipal e outros órganos de control competentes, así como facilitar a información que o Tribunal de Contas ou Consello de Contas lle requira. · Comunicar ao Concello a concesión doutras subvencións concorrentes por parte doutras administracións ou entidades privadas para a mesma finalidade, inmediatamente despois de que se lle comuniquen. · Realizar a propaganda das actividades en lingua galega e sinalar en todo tipo de publicidade que as actividades contan co financiamento do concello coa introdución expresión “colabora” Concello de Fene e consonte coa normativa de identificación corporativa do Concello. · Proceder ao reintegro dos fondos percibidos nos casos de incumprimento dalgunha das obrigas sinaladas para os beneficiarios das subvencións. · Asumir todas as responsabilidades legais e civís das actividades que se realizan. · Utilizar, con carácter xeral, formas de pagamento a terceiros que poidan ser acreditadas mediante documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc) no que quede identificado o beneficiario, o importe e a data de pago. Só excepcionalmente poderán utilizar o pago en metálico cando non sexa posible outra forma alternativa (peaxe de autoestrada, tiques de aparcadoiro, etc). O incumprimento desta disposición para algún gasto implicará que dito gasto se considere como “non subvencionable” de conformidade cos art.72.2, 75.2 e 89 do Regulamento de subvencións, sempre que dito gasto supere o importe de 600. · No caso de entidades promotoras de escolas culturais e deportivas estas terán, ademais, as seguintes obrigas: i. Se os monitores reciben unha remuneración polo seu labor docente, a contratación correrá por conta da entidade e terá que se axustar a algunha das modalidades establecidas na lexislación vixente nesta materia. ii. Pagar tódolos gastos que ocasione a actividade. iii. Permitir a inscrición a tódolos veciños/as da parroquia con independencia de que sexan ou non asociados da entidade promotora. iv. Subscribir unha póliza de seguro de responsabilidade civil para monitores e usuarios. v. Colaborar cos técnicos municipais · incumprimento dalgunha destas obrigas poderase resolver coa suspensión do pagamento da subvención ou coa apertura de reintegro da subvención indebidamente percibida.9. XUSTIFICACIÓN E PAGAMENTO O obxectivo das presentes bases é apoiar ás entidades municipais sen ánimo de lucro no desenvolvemento de actividades culturais, deportivas, educativas. Neste senso, para facilitar que se continúe a desenvolver ditas actividades, as subvencións configúranse como prepagables e aboaranse do xeito seguinte: Aboarase o 70% do importe da subvención, logo da notificación da concesión; e o 30% restante, ou a cantidade que proceda, aboarase logo da xustificación da subvención, de acordo co establecido nesta convocatoria. Para o cobro da subvención -tanto do anticipo prepagable como o pago despois da xustificación- as entidades beneficiarias deberán estar ao corrente das súas obrigas tributarias, coa Seguridade Social e co Concello. Non se esixe garantía para o adiantamento de fondos, de conformidade co artigo 15 da Ordenanza Xeral de Subvencións do Concello de Fene, aprobada polo pleno en sesión de 30 de marzo de 2007 e publicada no BOP nº 135 de 15 de xuño. O Concello comprobará que a entidade non ten pendente de xustificación ningunha cantidade anticipada na que transcorrese o prazo para xustificar. Á vista da documentación xustificativa presentada, o órgano competente valorará o cumprimento da finalidade da subvención. O aboamento da subvención materializarase mediante ingreso na conta da entidade financeira sinalada polo beneficiario da documentación achegada. O prazo de xustificación finalizará, en todo caso, o 31 de marzo de 2017. Se non presentara a xustificación dentro do prazo, será requirido o beneficiario para a súa presentación (art.70 Real decreto887/2006). A falta de presentación no prazo de quince días dende o requirimento, dará lugar a que pola Alcaldía se inicie expediente de anulación do correspondente compromiso. Estes prazos, así como o de presentación de solicitudes, entenderase sen prexuízo do prazo de dez días que se concederá no caso de presentación de documentación incompleta ou defectuosa para a súa rectificación.9.1. Consideracións xerais da xustificación: Os gastos xustificados deberán axustarse aos conceptos aprobados no orzamento inicial. Considerarase gasto realizado aquel que foi efectivamente pagado con anterioridade ao remate do período de xustificación.1. orzamento subvencionado a xustificar será o importe da subvención concedida.2. No caso de ter outras subvencións ou ingresos propios para o mesmo obxecto, o orzamento subvencionado a xustificar será a suma das subvencións e ingresos.3. O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade realizada polo beneficiario.4. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.5. A entidade beneficiaria deberá someterse aos procedementos de control ou auditoría que se realicen pola Intervención municipal, polos seus propios medios ou a través de empresas colaboradoras, e tamén, na súa condición de contadante, aos procedementos de control que poida realizar o Consello de Contas de Galicia, o Tribunal de contas ou calquera outro órgano de control interno ou externo nacional ou europeo. Como resultado dos ditos procedementos poderase esixir responsabilidade administrativa, consonte ao previsto na Lei 38/2003 xeral de subvencións, e, no seu caso, responsabilidade penal de conformidade co Código Penal.6. Os beneficiarios aos que lles resulta de aplicación obrigatoria o Plan de contas adaptado ás entidades non lucrativas, estarán ao disposto do R. D. 1491/2011, 24 de outubro. Os restantes beneficiarios levarán os seguintes libros de rexistro: 1. Libro diario de ingresos e gastos, no que se reflictan por orde cronolóxica todos os ingresos e gastos, que deberá estar debidamente conciliado cos movementos realizados a través das contas bancarias. O dito libro deberá estar dilixenciado polo presidente, polo secretario e polo tesoureiro da entidade.2. Liquidación anual de ingresos e gastos que deberá resultar dos movementos producidos no libro anterior, e na que quedará constancia da súa aprobación pola asemblea de socios 3. Libro de inventario, no que se reflictan axeitadamente todos os bens e dereitos da entidade, así coma as súas altas e baixas, e que tamén deberá ser dilixenciados polo presidente, secretario e tesoureiro Así mesmo, os beneficiarios das subvencións teñen a obriga de conservar os documentos xustificativos da aplicación dos fondos recibidos durante un mínimo de catro anos, que se han contar dende a data da xustificación, en tanto que poden ser obxecto das correspondentes actividades de control.9.2. Documentación xustificativa: Para proceder ao pagamento das subvencións presentaranse os seguintes documentos: - Memoria xustificativa por período subvencionable do programa realizado que avalíe os resultados e que terá os seguintes contidos: · Certificación da realización do programa · Localización e influencia territorial das actividades · Número de actividades realizadas, datas da súa realización e resultados obtidos. - Relación clasificada dos gastos realizados en cada período subvencionable asinada polo/a Secretario/a da entidade co visto e prace da presidencia e con identificación dos acredores (nome e apelidos e NIF); conceptos de gasto dos documentos (número de factura ou documento equivalente) así como importe, data de emisión e data de pagamento e desviación acaecida respecto do orzamento inicial. Para os gastos de persoal indicarase para cada traballador/a e mes: a data, o importe bruto da nómina e o importe da seguridade social con cargo á entidade. - No caso de programas ou proxectos subvencionados en anos sucesivos, presentarase declaración de que os xustificantes que se presentan son distintos dos xa presentados en exercicios anteriores. - Facturas orixinais ou copias debidamente cotexadas. As facturas deberán corresponderse ó período subvencionado (anualidade/tempada) e especificar de forma detallada, o número e características dos servizos prestados, prezos unitarios así como calquera outra información que facilite a comprobación de que estes documentos se axustan ao obxecto da subvención. Non se admitirán como xustificantes de gasto as facturas nas que non se detallen os anteditos aspectos. As facturas deberá de cumprir os requisitos do Real Decreto 1619/2012, do 30 de novembro, polo que se aproba o Regulamento polo que se regulan as obrigas de facturación. No caso de que a realización de actividades obxecto da subvención xeren gastos de persoal, xustificaranse mediante nóminas asinadas polo perceptor e os TC1 e TC2. Excepcionalmente, aceptaranse como xustificantes de gasto certificacións oficiais federativas e da Mutualidade deportiva, nas que se faga referencia a importes abonados na tempada deportiva 2014-2015 e sempre e cando vaian acompañados dos correspondentes xustificantes bancarios de pagamento. - Declaración da totalidade das axudas públicas ou privadas obtidas doutras Administracións públicas ou entidades privadas durante o ano 2014 ou curso escolar/tempada 2013-2014 para o mesmo obxecto con indicación do seu importe e procedencia, ou, pola contra, declaración de non ter outras axudas para o mesmo obxecto, así como declaración dos ingresos propios afectados á actividade subvencionada. - Certificación expedida polo secretario da entidade, co visto e prace do seu presidente, na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no art.14.1 da Lei 38/2003 de 17 de novembro, xeral de subvencións. - Acreditación de estar ao corrente das obrigas tributarias (estado, comunidade autónoma e concello) e coa Seguridade Social, mediante a presentación das correspondentes certificacións acreditativas ou declaración responsable no caso de subvencións concedidas cuxa contía individual non supere o importe de 3000 €. - Declaración de non ter pendente de xustificación outra axuda do Concello na que xa rematara o prazo para a presentación dos xustificantes. - Acreditación gráfica ou declaración responsable facendo constar que na publicidade das actividades subvencionadas fixeron constar a colaboración do Concello de Fene e de que a publicidade se realizou en lingua galega.9.3. Pagamento da subvención Vista a documentación xustificativa presentada, logo dos informes-proposta do instrutor do expediente e do informe da Intervención municipal, o órgano competente valorará que se cumpriu a finalidade básica obxecto da subvención e neste caso, aprobará os xustificantes presentados e ordenará o pagamento da subvención. Para a valoración do cumprimento da finalidade básica da subvención terase en conta o seguinte: · No caso de que se xustifique gasto polo 100% do orzamento subvencionado a xustificar, aboarase a totalidade da subvención. · No caso de que se xustifique gasto inferior ao 100% e, polo menos do 50% do orzamento subvencionado a xustificar, aboarase a parte proporcional da subvención. · No caso de que se xustifique gasto inferior ao 50% do orzamento subvencionado a xustificar, no se considerará cumprida a finalidade básica da subvención, polo que non se xustificaría a subvención, requiríndose o reintegro da totalidade da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. Pasado o dito prazo arquivarase a solicitude e non terá dereito a reclamación. O aboamento da subvención materializarase mediante ingreso na conta sinalada pola entidade.10. INCUMPRIMENTOS E SANCIÓNS Vencido o prazo de xustificación sinalado na base 9 ou, no seu caso, a prórroga, sen que a entidade presentara a documentación xustificativa, a Concellaría de Cultura e Deportes a requirirá para que a presente no prazo improrrogable de quince días. A falta de presentación da documentación neste prazo suporá a perda da subvención e demais responsabilidades previstas na Lei xeral de subvencións. Constituirán infraccións en materia de subvencións as accións e omisións tipificadas na Lei Xeral de Subvencións e normativa de desenvolvemento DISPOSICIÓN ADICIONAL PRIMEIRA A presente convocatoria realizase no marco da Ordenanza Xeral de Subvencións do Concello de Fene (BOP da Coruña nº 135 de 15 de xuño). Para o non previsto, será de aplicación o disposto na Lei 38/2003, Xeral de Subvencións, o R. D 887/2006, polo que se aproba o Regulamento de desenvolvemento da Lei 38/2003, do 17 de novembro e a Lei 9/2007 de 13 de xuño, de subvencións de Galicia.” Fene, a 29 de novembro de 2016 O Alcalde, Juventino J. Trigo Rey